In nomine Verbi incarnati. Notum sit cunctis fidelibus quod ego Bernardus et frater meus Girbaldus donamus vel vendimus ad locum Cluniacum aliquid ex rebus nostris quæ sunt sitæ in pago Matiscense, in villa Herniaco, hoc est de terra arabili perticas VII et pedes IIII; et terminatur de una parte terra Sancti Petri, de alia terra Gausberti, de tertia parte terra Girberti, de quarta parte via publica. De qua terra donamus perticas II, quinque autem et quatuor pedes vendimus in pretio duorum solidorum et V denariorum. Vendimus autem in alio loco, in villa Besorniaco, ultra Vuandam aquam, perticas IIII; et terminatur de duabus partibus terra Sancti Petri, de tertia terra Ansierii, de quarta rivo currente. Infra istas terminationes, donamus vel vendimus, ut cum omni integritate monachi teneant et quicquid voluerint faciant; et si ista non potuerimus vobis quieta facere, vobis alia his equalia curabimus condonare. Actum Cluniaco publice. Qui autem calumpniare presumpserit, non valeat vindicare quod repetit, sed coactus auri unciam persolvat, et postea hæc donatio firma et stabilis permaneat, stipulatione subnixa. S. Bernardi et Girbaldi, fratris ejus, qui fieri et firmare rogaverunt. S. Aremberti. S. Gunfredi. S. Ingelberti. Evrardus levita scripsit, regnante Hugone rege anno V.